CELEX: 22007D0141
Language: el
Date: 2007-10-26 00:00:00
Title: Απόφαση της Μεικτής Επιτροπής του ΕΟΧ αριθ. 141/2007, της 26ης Οκτωβρίου 2007 , για τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

10.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 100/68
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 141/2007
   της 26ης Οκτωβρίου 2007
   για τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση Μεικτής Επιτροπής του ΕΟΧ αριθ. 109/2007, της 28ης Σεπτεμβρίου 2007 (1).
            
         
               (2)
            
            
               Η οδηγία 2006/66/ΕΚ του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/EΟΚ (2), όπως διορθώθηκε με την ΕΕ L 339 της 6.12.2006, σ. 39, πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/66/ΕΚ καταργεί, από την 26η Σεπτεμβρίου 2008, την οδηγία 91/157//ΕΟΚ (3) του Συμβουλίου, η οποία είναι ενσωματωμένη στη συμφωνία και η οποία πρέπει, συνεπώς, να διαγραφεί από τη συμφωνία από την 26η Σεπτεμβρίου 2008,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XV του παραρτήματος II της συμφωνίας τροποποιείται ως εξής:
   
               1.
            
            
               Μετά το σημείο 12κγ [κανονισμός (ΕΚ) αριθ. 850/2004 της Επιτροπής] παρεμβάλλεται το ακόλουθο σημείο:
               
                           «12κδ.
                        
                        
                           
                              32006 L 0066: οδηγία 2006/66/ΕΚ του Ευρωπαϊκού Κοινοβουλίου και του Συμβουλίου της 6ης Σεπτεμβρίου 2006 σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/EΟΚ, (ΕΕ L 266 της 29.9.2006, σ. 1), όπως διορθώθηκε με την ΕΕ L 339 της 6.12.2006, σ. 39».
                        
                     
         
               2.
            
            
               Το κείμενο του σημείου 11 (οδηγία 91/157/ΕΟΚ του Συμβουλίου) πρέπει να διαγραφεί από την 26η Σεπτεμβρίου 2008.
            
         Άρθρο 2
   Τα κείμενα της οδηγίας 2006/66/ΕΚ, όπως διορθώθηκε με την ΕΕ L 339 της 6.12.2006, σ. 39, στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 27 Οκτωβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Οκτωβρίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 47 της 21.2.2008, σ. 29.
   
      (2)  ΕΕ L 266 της 26.9.2006, σ. 1.
   
      (3)  ΕΕ L 78 της 26.3.1991, σ. 38.
   
      (4)  Αναφέρονται συνταγματικές απαιτήσεις.